钦定古今图书集成/历象汇编/岁功典/第019卷 > 《事物原始》 > 《彩花》
## 钦定古今图书集成/历象汇编/岁功典/第019卷 > 《事物原始》 > 《彩花》

《实录》曰：“晋惠帝令宫人插五色通草花。汉王符《潜夫
论》已讥花采之费。晋《新野君传》家以剪花为业，染绢
为芙蓉，捻蜡为菱藕，剪梅若生之事。”按此，则是花朵
起于汉，剪彩起于晋矣。《岁时记》则亡。今新花，谢灵运
所制，疑彩花也。唐中宗景龙中，立春日出剪彩花。又
四年正月八日立春，令侍臣迎春，内出剪彩花，人赐
《一枝。董勋问体》曰：“人日造花胜相遗。”不言立春，则立
春赐花，自唐中宗始也。今迎春赐春花，始于唐也。